
Број: 05-511-59/2019
Датум: 15.10.2019.год.

Одјељење за стамбено комуналне послове и послове саобраћаја Градске управе Града Зворник, по захтјеву инвеститора „АЛФА ЦАР“ д.о.о. Сарајево, од 08.10.2019.године, у поступку обнављања еколошке дозволе за објекат аутоматске перионице у насељу Каракај, град Зворник, на основу члана 94. Закона о заштити животне средине („Службени гласник РС“, број: 71/12 и 79/15), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, број 124/12), члана 5. Правилника о поступку ревизије и обнављања еколошких дозвола („Службени гласник РС“ број 28/13 и 104/17) и члана 190. Закона о општем управном поступку („Службени гласник РС“, број: 13/02, 87/07, 50/10 и 66/18), доноси:
Р Ј Е Ш Е Њ Е
1.  Обнавља се РЈЕШЕЊЕ - ЕКОЛОШКА ДОЗВОЛА, број: 05-511-81/2014 од 16.01.2015.год. која је издата инвеститору „АЛФА ЦАР“ д.о.о. Сарајево, за објекат аутоматске перионице који се налази у насељу Каракај, град Зворник, на грађевинској парцели означеној као к.п. број: 7247/6, 7251/1 и 7251/8 К.О. Зворник, уписане у п.л. број 2269 и 4640, са роком важења до 15.10.2024.год., под сљедећим условима:
2.  Погони и постројења за које се обнавља еколошка дозвола су:
Обнавља се еколошка издата за објекат - аутоматска перионица у Каракају, град Зворник.
Предметни објекат је монтажног карактера, у основи је објекат правоугаоног облика, димензија 17,40 х 6,80 m, садржи три бокса за прање аутомобила који су отворени са двије стране, а међусобно одвојени готовим панелима. Боксови су наткривени полукружном надстрешницом.
        3. Инвеститор, „АЛФА ЦАР“ д.о.о. Сарајево, дужан је да током рада и престанка рада предметног објеката, испуни обавезе заштите животне средине у складу са чланом 83. Закона о заштити животне средине („Службени гласник Републике Српске“, број: 71/12 и 79/15), примјени мјере ублажавања негативних утицаја на животну средину, а посебно:
3.1.   Мјере спречавања емисија у ваздух и заштита од буке
· Све манипулативне површине је потребно редовно чистити, прати и одржавати да би се спрјечиле прекомјерне концентрације прашине око предметног објекта.
· За спречавање евентуалног настајања прашине, нарочито у сушном периоду, примјенити „прскање“ интерних саобраћајница и површина у кругу предметног објекта.
· Потребно је асфалтирати манипулативне и радне површине ради лакшег чишћења и одржавања.
· Да би се ублажио повећани ниво буке која настаје при раду опреме и машина првенствено се морају редовно вршити испитивања опреме и машине и одржавати исте према упутству произвођача.
· Пратити и мјерити емисију загађујућих материја у ваздух како би се испунили услови дефинисани у Уредби о вриједностима квалитета ваздуха („Службени гласник Републике Српске“,  број:124/12).
· У случају да се током рада постројења, контролом нивоа буке установи да иста прелази законом прописане вриједности, извршити додатну изолацију објекта, као и предузети низ других мјера (замјена дијела машина који изазивају буку, ремонт постројења и др.).
· Све површине које неће бити прекривене асфалтним или бетонским слојем, потребно је озеленити и  уредити на одговарајући начин.
3.2.   Мјере спречавања емисија у воду и земљиште  
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, бр.44/01).
· Све отпадне воде требају се третирати на начин да се не угрози квалитет подземних и површинских вода.

· Отпадну воду од прања аутомобила сакупљати у бетонске канале који ће поред улоге сакупљача (сабирника) имати улогу механичког таложника крупнијих честица (пјесколова).

· Из бетонских канала исталожена употребљена вода се треба канализационим цијевима одводити у сепаратор уља и масти.

· Након таложења у сепаратору пречишћену употребљену воду одводити системом цијеви у градску канализацију.

· Талог из сепаратора редовно чистити и одвозити од стране овлаштене институције са којом треба склопити уговор.

· Сепаратор уља и масти треба редовно чистити и одржавати како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију.
· Чишћење сепаратора уља и масти вршити преко организације овлашћене за обављање ове врсте послова.

· Манипулативни плато редовно одржавати, тј. свакодневно како неби дошло до непотребних загађења вода.

· У случају акцидентног излијевања течних горива на локацији одмах извршити њихово прикупљање коришћењем комерцијалних патентираних средстава-апсорбенс (пијесак, пиљевина, екопор и др.).
· Употребњени апсорбенс и друге загађене материје збринути као опасни отпад.
· Све отпадне воде требају се третирати на начин да се не угрози квалитет подземних и површинских вода.
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију. 
· Прописно чистити и одржавати круг објекта и уклонити све сувишне предмете. 
3.3   Мјере за спречавање и смањење чврстог отпада

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 i 79/18).
· Отпад прикупљати и класификовати према Каталогу отпада и збрињавати са овлаштеним институцијама.
· Мијешани комунални отпад који настаје на локацији мора се одлагати у затворени метални контејнер а одвозити га од стране локалног комуналног предузећа
.

· Није дозвољено мијешати опасни и неопасни отпад.
· Контејнери/бурад за складиштење свих врста отпада на локацији морају бити јасно означени типом и нивоом опасности, и морају бити смјештени на бетонске/асфалтне подлоге, лако приступачне за прање и чишћење и пражњење.

· Склопити уговор о преузимању опасног отпада (који се јавља приликом чишћења сепаратора) са овлаштеним предузећем.
· Контаминирани отпад складиштити у одговарајуће спремнике-затворене контејнере, и збрињавати од стране овлаштене институције за исти.

· Отпад складиштити одвојено по особинама и агрегатном стању.
· Идентификовани опасни отпад сакупљати посебно и збрињавати од стране овлаштене институције.

· За све категорије отпада треба осигурати адекватно привремено складиштење на локацији (наткривена мјеста са чврстим подлогама) до предаје овлаштеном оператеру за превоз и коначан третман.

· Адекватном организацијом процеса рада спречити настајање и расипање свих врста отпада.

· План за управљање отпадом мора бити у складу са Законом о управљању отпадом („Службени гласник Републике Српске", број: 111/13 и 106/15). 

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13 и 106/15).
4.    Мониторинг

4.1.   Мониторинг буке 
Мониторинг нивоа буке вршити једном годишње, у свим годинама важења еколошке дозволе. Резултати мјерења морају бити у складу са Правилником о дозвољеним границама интензитета звука и шума („Службени лист БиХ“, брoj 46/89).
          4.2.   Мониторинг ваздуха

Мониторинг квалитета ваздуха једном годишње, у свим годинама важења еколошке дозволе. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).
 4.3.   Мониторинг  воде 

Квалитативни мониторинг отпадних вода вршити два пута годишње, у свим годинама важења еколошке дозволе. Резултати мјерења морају бити у складу са Правилником о условима  за испуштање отпадних вода у јавну канализацију („Службени гласник РС“, бр. 44/01).
 4.4.   Мониторинг земљишта

Мониторинг земљишта вршити само у случају акцидентних ситуација или по налогу надлежног еколошког инспектора.

 4.5. Предложена мјерења требају да врше овлаштене институције, а о динамици и резултатима мјерења треба водити уредну евиденцију и достављати извјештаје надлежном органу Градске управе - градском еколошком инспектору.
 5.  Чланом 102. Закона о заштити животне средине („Службени гласник РС“, број: 71/12 и 79/15) прописана је обавеза вођења регистара постројења и загађивача, који садрже податке о дјелатностима и постројењима која угрожавају или могу угрозити животну средину.

 5.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и о томе обавјести надлежне органе Градске управе.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања.
 6.  Уколико дође до значајнијих промјена у раду, случајне или непредвиђене незгоде или акцидентне ситуације која може значајно утицати на животну средину, инвеститор је дужан обавјестити Одјељење за стамбено комуналне послове и послове саобраћаја и градског инспектора за екологију.

 7. Инвеститор је обавезан да се придржава и осталих мјера  заштите животне средине предвиђених у Доказима уз захтјев за издавање еколошке дозволе за предметни објекат и да предузима и све мјере које су наведене у еколошкој дозволи број: 05-511-81/2014 од 16.01.2015. године.
 8. Одјељење за стамбено-комуналне послове и послове саобраћаја Градске управе Града Зворник врши сваких пет година ревизију издатих еколошких дозвола на захтјев странке, обнавља дозволу и по потреби мијења услове из дозволе а све у складу са Правилником о поступку ревизије и обнављања еколошких дозвола („Службени гласник РС“, број: 28/13 и 104/17).
 О Б Р А З Л О Ж Е Њ Е
Дана 08.10.2019.године инвеститор, „АЛФА ЦАР“ д.о.о. Сарајево, поднео је Одјељењу за стамбено комуналне послове и послове саобраћаја захтјев за обнављање и ревизију еколошке дозволе за објекат аутоматске перионице која се налази у насељу Каракај, град Зворник, на грађевинској парцели означеној као к.п. број: 7247/6, 7251/1 и 7251/8 К.О. Зворник, уписане у п.л. број 2269 и 4640.

Уз захтјев су достављени следећи прилози:
1. Еколошка дозвола која се обнавља, број: 05-511-81/2014 од 16.01.2015.год.

2. Записник о стручном налазу резултата мерења вањске буке, записник о резултатима мјерења прашине и извјештај о анализи отпадне воде, број протокола: 959-09/19 од септембра 2019.године. Извјештај урадио „ТЕМ - ИНЖЕЊЕРИНГ“ Д.О.О. Бања Лука.
3. Записник инспектора за заштиту животне средине, број: 09-511-94/2019 од 26.09.2019.год.
4. Овјерена изјава одговорног лица на основу члана 5. тачка 4. под в. “Правилника о поступку ревизије и обнављања еколошких дозвола“ („Службени гласник РС“ бр. 28/13), од 28.05.2019.године.
5. Доказ о уплати административне таксе.
6. План управљања отпадом, број: 959-09/19 од септембра 2019.год., урадио „ТЕМ - ИНЖЕЊЕРИНГ“ Д.О.О. Бања Лука.
7. Рјешење о измјенама података, Опћински суд Сарајево, број: 065-0-Reg-18-003397 од 09.07.2018.год.
        Из извјештаја о извршеним мјерењима може се видети:
      - Извршено је мјерење прашине у процесу рада на локацији објекта аутоматске перионице, која се налази у насељу Каракај, инвеститора „АЛФА ЦАР“ д.о.о. Сарајево, дана 16.09.2019.год. На основу добијених резултата мјерења може се закључити да измјерена концентрација прашине не прелази граничне вриједности, прописане Правилником о поступку и роковима превентивних и периодичних прегледа и испитивања опреме за рад и превентивних и периодичних прегледа услова радне средине („Службени гласник РС“, број: 66/08, 52/09 и 107/09).
      - Мјерење буке извршено је дана 16.09.2019.год. на три мјерна мјеста, за објекат аутоматске перионице која се налази у насељу Каракај, инвеститора „АЛФА ЦАР“ д.о.о. Сарајево, у вањској средини а добијени резултати не прелазе допуштене нормативе, према важећем Правилнику о дозвољеним границама интензитета звука и шума („Службени лист СР БиХ“, број 46/89). Подручје погона се према поменутом правилнику сврстава у VI зону (индустријско, складишно, сервисно и саобраћајно подручје без станова).
      - Извршено је испитивање узорка отпадне воде са локације објекта аутоматске перионице која се налази у насељу Каракај, инвеститора „АЛФА ЦАР“ д.о.о. Сарајево. Узорковање отпадне воде вршено је дана 04.09.2019.год. а узорак достављен на анализу „Институту Мол“ д.о.о. Стара Пазова. Из резултата анализе воде (Извјештај о испитивању број: 3074/19 од 16.09.2019.год.) види се да вриједности не прелазе граничне вриједности прописане Правилником о условима испуштања отпадних вода у површинске воде („Службени гласник РС“, број: 44/01).
Разматрајући захтјев и достављену документацију овај орган је установио да је у поступку обнове рјешења неопходно извршити измјену услова из еколошке дозволе, који се односе на конкретизовање мјера заштите животне средине по сегментима и у цјелини и мониторинг, што је учињено у поступку обнове предметног рјешења.
Цијенећи да су испуњени услови из члана 94. Закона о заштити животне средине („Службени гласник РС“, број: 71/12 и 79/15) и члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17), одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама  Града Зворника („Службени гласник Града Зворника“, бр. 30/16 ).
Против овог рјешења допуштена је жалба Министарству за просторно уређење, грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број 100/11, 103/11 и 67/13).
               Обрадила
            Сања Бјековић

Доставити :                                                                            НАЧЕЛНИК  ОДЈЕЉЕЊА
      - подносиоцу захтјева
      - еколошком инспектору                                                   Бранко Јашић,  дипл.инж.
               - архиви
               - евиденцији

